Tesla-biler får klassiske Atari-spil med i næste opdatering

Tesla har gjort det til en vane at putte små overraskelser i softwareopdateringerne til deres biler. Således også i den kommende Tesla v9.0-opdatering, der vil indeholde klassiske Atari-spil, der kan spilles direkte på bilens display. Det skriver Elon Musk i et tweet.

Musk skriver, at han håber, at kunne tilføje spillene Pole Position, Tempest og Missile Command i denne opdatering. Tre arkade-klassikere fra starten af firserne. Styringen af bilspillet Pole Position vil være forbundet til Teslaens rat – men kan naturligvis kun spilles, når bilen holder stille.

Some of best classic @Atari games coming as Easter eggs in Tesla V9.0 release in about 4 weeks. Thanks @Atari!

— Elon Musk (@elonmusk) August 1, 2018

Og de tre spil er åbenbart kun begyndelsen. Elon Musk opfordrer i et andet tweet spiludviklere til at søge om job hos Tesla.

Aktiverer selvkørende funktioner

Med version 9.0-opdateringen vil Tesla også begynde at aktivere de komplette selvkørende funktioner i kompatible biler, skriver Musk:

That issue is better in latest Autopilot software rolling out now & fully fixed in August update as part of our long-awaited Tesla Version 9. To date, Autopilot resources have rightly focused entirely on safety. With V9, we will begin to enable full self-driving features.

— Elon Musk (@elonmusk) June 10, 2018

Opdateringen bliver, ifølge Tesla-chefen, frigivet om cirka fire uger.

Her kan du se en video, hvor vi tester Teslas autopilot.

Tesla-biler får klassiske Atari-spil med i næste opdatering